OpenLLM-France/wikimedia huggingface dataset:
# Thomas S. Duncombe-ren eskaera Erresuma Batuko Parlamentuari

Zilegi bekit adeitasunez Parlamentuko atxikimenduari herrialdeko langile klaseetako 3.315.752 kidek izenpetutako eskaera bat aurkeztea...
Britainia Handiko eta Irlandako ohorezko komunei, parlamentuan bildurik. Erresuma Batuko herriaren eskaera.
Esan daiteke gobernua, erabat herriarengandik sortzen dena, askatasuna babestera eta ongizatea bultzatzera zuzendurik dagoela, eta bere aurrean erantzun behar du...
Eratu zenean bere gain hartu zituen helburuak betetzen ez dituen gobernu orok, herria ez badu erabat eta guztiz ordezkatzen, kontutan izanik hau gobernua eusteko zergak ordaintzera behartua dagoela eta dekretatzen dituen legeak betetzera behartua, konstituzioaren aurkakoa eta zapaltzailea dela eta aldatu egin behar dela.
Zuen ohorezko Parlamentua, orain eraturik dagoen bezala, ez duela herriak hautatu, eta honen agindurik gabe diharduela; eta ondorioz alderdiak bakarrik ordezkatzen dituela eta gutxiengoari egiten diola mesede, gehiengoaren miseria, kexuak eta eskaerak kontuan hartu gabe.
Eskatzaileek zuen Parlamentu ohoretsuari ziurtatzen diotela ezin dutela azaldu, eskaera honen mugetan, justiziaz azaldu ahal izango lituzketen bidegabekerien ehuneko hamarra ere; baina Parlamentu ohoretsu horrek egoki iritziko balio audientzia bat eskaintzea eskatzaileei ordezkarien bidez zuen Parlamentu ohoretsu horren aurrean, eskatzaileek azaldu ahal izango luketela zorigaitzen eta sufrimenduen historia, bidegabekeria onartezinena, gizon on eta eskuzabalen bihotzetan harridurarik handiena eragingo lukeena. Britainia Handiko eta Irlandako herriak denbora luzez lasaitasunez jasan dutela ezarri dioten egoera miserablea hautesleak inolako eskubiderik gabe kentzeagatik eta klase-legegintzaldiaren hainbat eta hainbat ustelkeriagatik.
Horren guztiaren ondorioz, eskatzaileek, konstituzioak ematen dizkien legezko eskubideen arabera, eskatzen dute zuen Parlamentu ohoretsuak konpon ditzala azaldu dituzten zorigaitz eta kalte guztiak eta lege-gisa bozkatu dezala, aldaketarik gabe, ezer kendu edo erantsi gabe, Herriaren Gutuna deituriko testua, gizonezko helduen ordezkaritza dakarrena, ezkutuko botoa, urtebeteko parlamentuak, boto zentsitarioa kentzea, diputatuen ordainketa eta hauteskunde-distritoen berdintasuna.
Thomas Slingsby Duncombe, 1842-05-02
Lehen iturria: ZZEE (1998): Historia testu bidez, Arabako Foru Aldundia - EHU, Gasteiz. (Itzulpenaren arduradun den Mikel Aizpururen baimenaz).
Bigarren iturria: kondaira.eus
* Testu hau Euskal Wikilarien Kultura Elkarteak UEUrekin egindako akordioari esker igo da, eta Creative Commons Aitortu PartekatuBerdin 3.0 Lizentziapean argitaratu da.
* This text has been uploaded within the agreement between Basque Wikimedians User Group and UEU and is licensed under a Creative Commons Attribution ShareAlike 3.0 License.
# Sorgiñaren bersuac: carnavaletan

SORGIÑAREN BERSUAC
CARNAVALETAN
1 Milla bider bederatzi egun oneta au amargarren urtia Cristo zerutik jacLisanetik onelaco bitartia pentsatu degu atzo basue: berso berriyak jarzia iñok erozi guztabaditu on dago gonbenenziya.
2 Gauza char asko esan omenda guregatio campuan orrelakorik probatubarik sinista ezinda nenguan deskalabruak lenago ere pasatzen zirau munduan orrelakorik gertatu esteiñ jarri nainuten contuan.
3 Personn batck encargatunau
bcrsu berriyak jartzeko
ondo neurtuak esango gera
importarikan etzako
buru arin bat naikua ori da
baztar guztiak galtzeko
gauza utzaren zabiltze
zerba charrian sartzeko.
4 Atzo sorguiñ bat dala medio
egin dituzu gastuak
nolakuadau jakin dezaten
erriyak eta ausuak
lenago errege autua dago
kontuz eiteko pausua
deskuidatzen bada orainche
pagatu kodu gaissuak.
5 Lecn ascotan emani emendu
guregatikan aitzera
goisalde darte beiñ ezgerala
erretiratzen echera
egindakorik ezdegu ukatzen
iñoy deskuidatoigera
gure ondoriñ ibiltzeoteran
iruritutzen zait bera.
6 Erri guztian esan omenda
guk granujiak gerala
gauza charrikan iñori ingabe
ori aitzia den pena
[illegible] eta ala Jesusena
kastigatzera heldur ezpanitz
esango nuque izena.
7 Orretik diñue bezela ez gera
ondik ibilli izandu
beste askoren gisan ori ere
gezur galauta esandu
alkagüetaran artetik eziñ
beñe gauzonik zuzendu
ienago eguauz galantak ezan
gero ukatu egitendu.
8 Ondik ez gera ibilli izandu
orrek diñuan bezela
guk esatia esta ondo baña
jentiak jakiñ dezala
testimonio bete nai gaitu
Cristo juduak bezela
gure Jaungoikoa olakogandik
arren aparte gaizala.
9 Gauren onetan laguntzen badit
Jaungoikoaren graziak
oraiñ emendik ezangoditukt
dakizkidaren guziak
bera bezelakuak dirala
nun bait uztedot gustiak
leku guebitan egongodira
zu bezalako trastiak.
10 Lenago okerra bagiña gere ezgaitu asko zuzendu emakum orrek bere demboran zenbat orrelako egindu [illegible] asko sentitu omendu castigantzia uste zuc da iñoa ere ezindu.
11 Bastarrik kautoa gezur kontari
estabill oso ichusi
beste olaco bat euscal erriyan
eztegu iñoc icusi
dozenacho bat berso jarchia
esaldu ori merezi
amar zentimo paper bacoitza
gusto duenac erosi.
12 Orra amabi bersorekiñ
acabatuditut danac
obiauac jarricozaizco
oyec ezpadira onac
atso sorgiñ bat dala medio
izandudirade danac
candela ori jaso deitzela
oraiñ cofradico danac.
Imp. de J.Lopez.-Vergara
# Sistema metrikoari

* Sistema metrikoari
* 1
* Frantzian dana omen da
* dana inkonstanzia:
* baina asmoarentzat
* badute grazia.
* Aurreratik ei dago
* gure auzo erria:
* orain ekarri dute
* sistema berria.
* 2 (Errezitatua)
* Ikusiko zenduke
* zeinek entenditu lukeen
* lenguaje ori?
* Eskola Maisu Jaunak
* esan dit lengo egunian,
* libra bat aragi
* edo libra bat legatz,
* erostera bazuazte plazara,
* esango omen da:
* 3
* Kilometro, Ektometro
* Dezimetro, Milimetro
* Litro, Ektro, Setro, Netro;
* Ai, au diabrukeria!
* Zeinek adi lezake lenguaje ori?
* Eta Eskola Maisu Jaunari
* Asarratuta esan nion.
* 4 (Errezitatu eta kantatua)
* Kilometro, sistema berria
* entenditu ez lezake;
* diabrukeria oiek
* ez dira sartuko nere buruan;
* Eta libra, libra erdi,
* laurden, laurden erdi
* esan bearko antxinako moduan,
* Ai, onen biziak!
# Soka muturra

SOKA MUTURRA
Danboliñian iriyarena entzuten duten bezela, ipurkonkorra astindutzera plazan an dira berela; oraiñ diyote festa eder au galdu egiñ nai dutela, iduritzen zait arrazoi gabe dana guziyak daudela... ¿non kostilla bat ausi liteke orren ederki bestela?
Je, je, egiñaz ez juana gatik iri zarraren aurrera, sokak artuta, an botako du zilipurdika lurrera; chunbo aundi bat irten da ere ezdute artzen charrera, eta ¡demontre! kalluarekiñ deskuidatutzen bazera, kojo egiñaz oso kontentu juango zerade echera.
Zure guztora nai dezunian zanpatutzia sudurra, zuaz korrika dakartenian plazara soka muturra; ¿eta begi bat galduta ere nork du sokaren bildurra? leku frankotan ausiko dute ederki bizkar ezurra, ¡baña plaz’ ontan beziñ ederki! ¡ori bai dala gezurra!
Gero iriya sartzen danian arkupietan barrena, pillare kontra botako ditu iru edo lau aurrena; amar, amabi alkarren gainka lurrian dira urrena, boinak galduta guztiz ederki zikindurikan diena, amolatzeko ezta ez ori dibertziyorik charrena.
Muturra beltza gona zikiñak eta buruban zanbela, plazan iriya baldiñ badabill an da aurrian berela; arrapatuta egingo diyo begi onduan ubela, eta lagunen erremeyua ikusirikan orrela, berialashen anishetia edo kopa bat mishtela.
Arrapatuta golpatzen dana iri zarraren gandikan, zerekiñ badu Elgoibarren da sendatutzera andikan; chanpon batzubek ateratuko ditu patrikeratikan, baña plazara juanda ezbadu ondo biurtzen ankikan, etzi lezake, eztu izango berriz alako maukikan.
Lastima bat da oraiñ eztala usatzen plazan garrochik, baratzuyakiñ igortzi eta alako punta chorrochik; iri mantsua zulatutzera eun baziran atzetik, ala askotan aiñ ondo bati sartzen ziyoten begitik, pañueluakiñ tapatu eta bigaltzen zuten plazatik.
Iriya gana toliatzera beteta dijuan ari, zeladoriak galasitzia gaizki billatzen det ori; ¿zeñi zer diyo egiña gatik tarratara bat edo bi? ¡laja iriya chuliatutzen guztora dabillenari, arrapatuta gero atzetik naiz illargiya ageri.
Plaza, berritik San Bizentera kaleri kale lertuak, korrika gizon bizar zuriyak ikusten dira aurtuak; gero zokari tira ta tira mutill jostallu eruak, sartutzen dute beya entradan ta partitubaz beruak, ¡etzuten susto charra eraman! iru danbolinteruak.
Ni banintzake agintariya gure thunthunen otsera, ¡joka iriyank! esango nuke beti jayetik jayera; beso bat edo beste austeko nozki onelako era ezta izaten, ala oiturak uzten badira galtzera, arrazoyakiñ esango dute euskaldun onak ezgera.
Victoriano Iraola.
lmp, y lit, de V. lraola.
# Somaketa

* Somaketa
* Nere bata ta biya da
* somatzen errexa dana,
* bara zerorrek dauzkatzu
* esku bakoitzian bana.
* Bata ta laba da berriz
* Gipuzkoa'ko erri bat,
* zeñetan arkitutzen dan
* beste iñon ez dan arri bat.
* Nere iruba ta laba
* berekiñ daukan diruba,
* ontzat artzia erozeñek
* ez da gauza seguruba;
* batez ere baldin bada
* baliyo aundiko moneda,
* ez du gutxik galdetuko
* «Au gero fiña ote da?
* Ez da txit katolikua;
* zer derizkitzu, Inaxi?»
* «Neri? Faltsua derizkit».
* «Eta zuri, andre Graxi?»
* «Arrira bota zazu ta
* soñuba egiñ-arazi;
* ez badu soñuba fiña,
* ganbiyatutzen ez asi.»
* Iruba eta bigarrena
* da gizonaren desditxa,
* ala pegatzen zaiona
* nun balitzake tximitxa;
* pegatzen da txit errexa,
* apartatutzen txit gaitza;
* alako asko izatetik
* Jaungoikuak libra gaitza.
* Zer afariya!! Ogiya,
* botilla bat ardo eder,
* ta ongi jarriyak lautxo bat
* nere iruba bi bider.
* Batari eta biyari
* laugarrena itxeki-ta,
* beste asko're bai baño
* donzella da txit polita.
* Eta da nere guziya
* desiatuba, gauz ona;
* indartsu arkituko da
* berekiñ naukan gizona.
* Somaketa onentxen itza,
* —saiatu zaitezte denak—,
* propina asko izango du
* zer dan asmatzen dubenak.
* Logratzen duben arentzako
* daukazkit siñalatubak
* loteriyako lau billete...
* —oraiñ bi urte artubak—.
* Bilintx
* Ez det jarri Bilintx ori, somaketa neronek sortuba
* dan patxandiyaz.
* Zer erregalua!! Baizik eta jarri det, asmatzia logratu
* duben arrek jakin dezan norengana biar duben giyatu,
* menturaz nai balu egin billete oien jabe. (1)
* Teatroko dendan,
* zeiña ikusten dan
* aspaldi guziyan
* kale nagusiyan,
* aurreko etxearen
* etxe eder aren
* beraren onduan,
* paper abek duan
* an ematen dira;
* ez iritzi mira,
* ez milagro egiñ,
* egiya da berdiñ.
* Eta balitz norbait
* badakanik zerbait
* duda gauz orretan,
* bijua ta bertan
* artuko du proga
* au ez dala droga,
* baizikan egiya,
* ta egi garbiya.
* Bara au diyonak,
* konseju txit onak
* txiki-txikitandik
* gurasuakgandik
* artubak izan-ta,
* ez daki saiatzen
* iñor engañatzen
* gezurrak esan-ta.
* (1) Inoxente-egunian emango diyozkat.
# The General Theory of Employment, Interest and Money

Azaldutako teoriaren ondorioak nahiko kontserbatzaileak dira arlo batzuetan; izan ere, gaur egun ekimen pribatuaren esku uzten diren arlo askotan Gobernuak zenbait kontrol ezarri beharra azpimarratzen du, baina jardueraren beste arlo askotan ez du inolako eraginik. Estatuak, zerga-sistemaren bitartez, bideratu egin behar du kontsumitzeko joera; interes-tasak finka ditzake edo beste bide batzuk erabil ditzake orientatzeko bide horretan. Bestalde, badirudi berez ez dela nahikoa banku-politikaren eragina interes-tasan, inbertsio hoberenaren tasa ezartzeko. Beraz, nire ustez, ia inbertsio guztiak sozializatzea izango da erabateko okupazioa lortzeko bide bakarra; baina horrek ez du baztertzen agintaritza publikoa ekimen pribatuarekin batera lankidetzan aritzeko beste edozein bide, transakzio edo modu. Hortik kanpora ez da inola ere bultzatzen elkartearen jarduera ekonomiko gehiena bere gain hartuko lukeen estatu-sozialismoa. Estatuari ez zaio komeni produkziobideen jabe izatea. Nahikoa da produkzio-bide horiek areagotzeko errekurtsoak zenbat diren zehazteko gai izatea, eta horien jabeek zenbat irabazten duten jakitea. Gainera, sozializatzeko hartu beharreko neurriak gutxika-gutxika har daitezke, gizartearen tradizioei bizkarra eman gabe. Orain arte onartutako teoria ekonomiko klasikoa kritikatu dugunean, ez ditugu bilatu azterketaren ondoriozko akats logikoak; honako hau azpimarratu dugu: teoria klasikoak oinarritzat hartzen dituen taktika-hipotesiak ez direla ia inoiz edo inoiz egokiak, eta horretan oinarriturik ezin direla konpondu mundu errealeko arazo ekonomikoak. [...]
John Maynard Keynes
1936
Iturria: Keynes, J.M. (1936): Teoría general de la ocupación, el interés y el dinero, Fondo de Cultura Económica, Mexiko, 1956, 362-364.
Itzulpena: Martínez Rueda, F. eta Aizpuru Murua, M. (2011): Gaur egungo munduaren historia 1945-2009, UEU, Bilbo, 75.
* Testu hau Euskal Wikilarien Kultura Elkarteak UEUrekin egindako akordioari esker igo da, eta Creative Commons Aitortu PartekatuBerdin 3.0 Lizentziapean argitaratu da.
* This text has been uploaded within the agreement between Basque Wikimedians User Group and UEU and is licensed under a Creative Commons Attribution ShareAlike 3.0 License.
# Bide Barrijak/Ludi ameskorra

Ludi ameskorra
Soin onen sasi-pian negarrez bai'nago. Zeure goi-eskar barik bixitza yat latza! Naigabe-itun azpijan zauriturik natza, Neukon etxia, zarrez, erori dalako.
Lentxu maite ninduben munduko gustijak, Samiñaren katiaz lotuta ikustiaz negar gazija neugan itxi ta aldendubaz, «Lo-egik, —esan dauste—, zoritxar azpijan».
Pozez beteta igazi nai neban ludija, atsekabiak baña lepo-ganen juaz, «Mundu au ametsa,—esan daust—, zorakerija».
Geyegi atsekabez neu asetuteko arantzaz josiriko amets ain gozuak. Zeu, Jauna, naiko, alai neu erabilteko!
# Bide Barrijak/Maitale kutuna

Maitale kutuna
Iñoiz ikusi bako maitale kutuna neure opa samurrok laztanduten dabe. Begi gelgarriz dargist bijotzeko iluna, eta bere larrosak usainduten nabe.
Zerutar egak ditu maitasun zaliak; lurrera baxen sarri so-dagi ortzira. Bere leuntasun ziar mosu sutsubenak espan ganian, otoi bijurtuten dira.
Garbitasun usaña txakijan dixuri, eta lo-dagonian ametsezko irrijak aboko larrosetan dagerkoz urduri. Aiztatzat alai dartu zelaiko lilijak.
Neskatil ori nor dan ez dazau bijotzak; baña bera dan ona, bera dan liraña! Begi oneik ez arren, bai-dakus ametsak. Erean dazaukijot bekoki bikaña.
Sarri billauko neban bixitza bidian ta edertzat aitortu beraren gorputza, nok baña dasayoke begijen aurrian: —Maite audana, ete az neure neskutza?
Maitasun onek Goiko Jaunagan ditxaro, berak axian bidez lilitxu gustijak udabarri aldijan dalkartuz emaro. Berak lotuko ditu maitasun lokijak.
Indar ixilkor batek batzen dauz goguak; itzak loitzen ditubez maitasun gurenak. Barre alayak ezik, barruko malkuak, zale oneintzat dira antzikur gardenak.
Maitaliak ixanik alkartuko gara. Jolas aldijan ezik otoyen orduban, eguzkira ezpada, gabeko illazkara: noiz'ak itxi Jainkuan izpizko eskuban.
Aldi alaitsu ori jadetsi artian neure ezkongai bailiran neskatil danari begiratzen dautsiet dagidan bidian. Neska polit bakotxan zakust ameslari.
Bestiak zeure ederra goratuten dabe, eurentzat gelgarrijak soin orren pitxijak. Baña zeure zalian indartuten nabe begi polit samurren leuntasun izpijak.
Zerutarrak baitira geure maitasunak, eta leikide batek eztauz lausotuko. Oraindik eztauz loitu gurari lixunak eta gorputz irritsak eztauz banatuko.
Ikus eziña zara ezkongai neskutza!, baña, arren, entzun neure maitasunan naya: Edurra baxen garbi irauki gorputza, ixan zaite zitoriz gotzon baten gaya.
Ixan zaite, oi neure neskatil argija! maitatzen dodan amatxu baxen leguna, leituten dodan alaba baxen garbija. Ori litzake neure gogoko zoruna.
Samurtasuna landu gogo orren altzuan, urrumarako zara ba usoen antzera. Ondo zaindu zaidazan oñaze orduban olderik naiko dauko bijotzak ostera.
Espan orreintzat daukoz mosu samurrenak, samin orreintzat barriz, maitasun eztija. Eta txori politen abesti leunenak zeugana eldu daiten luaro gurija.
Zeu maitatzeko nazan bijotz samurduna! siaska ertzan datzan amatxu lakua. Gorde zaidazan, barriz, jayo nintzan luna! Euzko seme lerdena, bildur gabekua...
Zeugan pentsaten nabil Jaunaren bidian, eta lokatz artian egaz dagit azkar. Andra baten oroya naiko da lurrean garbi iraun dagiguntzat etsai orok ziar.
Oi, neure bijotzeko ezkongai gardena! beti, arren, aditu maitati ortzira. Zeugan mosuba baxen kutun dot arrena!: Andrak ederren dira zerurantz begira!
# Bide Barrijak/Lied

Lied
Ortzargi-mosuz txautu
neurtitzik politenak.
Euren izpi artian loratu daitezan
neure maite samurran ametsik leunenak.   Pitxi gelgarriz josi
idustun dirdirtsuba.
Garo bikain ganian izpiz lotu daiten
aren maitasunezko malko laztantsuba.   Artixar malkoz busti
basotako lorea:
bere orri artian ostendu dagidan
neure neskutz lirañan ayer tolesgia.   Gabeko itzalez landu
berunezko illobija;
zerraldo orren altzuan esitu dagidan
maite nendubanaren maitasun aztija!
# Bide Barrijak/Miren Neskutza'ren Baselexa

Miren Neskutza'ren Baselexa
Gogo itunak dakijen menditxu ganian Neskutz samurra datza gexuai begira. Alayak, andik urrun badabiltz ludijan, Baña begi mindubak ara eltzen dira.
Artzañak otsein yakoz, argontzi ixarrak. Goxa jeiki ezkero an dabil kedatza. Usaintzen dabe leunki ormako bedarrak. Uso baten antzean baselexoi datza.
Orra duaz auldubak otoi-egitera, baita gexo-eztenak mindu dituzanak. Gustijak ditxaroe maitasun-arrera. Ur ori maite dabe gixonen espanak.
Orra gastien eta zarren ibildeunak; Batzubek dakartzubez arantzezko oroyak, eta bestiak barriz itxaropen leunak. Entzun ume-ametsak ta zarren otoyak.
Orra duaz gastiak lorazko bidetik onetsi dagixuzan maitasun-mosubak. Zeru goiko argija Zeure txadonetik Ikusi gura leuke atsotxu mindubak.
Gogoen batzuk baña ezin eldu dira eta negar artetik gedar dagitzube. Oinditik jeiki zaite gabeko argira Ta gexo oi bidera urten eijezube.
Erririk erri zuaz mindubak poztuten: Zeu onduan zarala, erijotz ordubak Itun diran bijotzak eztauz bildurtuten. Begijak itxi, arren, tolestu eskubak.
Mendiko Neskutz ori, zeure magalpera Negar gustijak duaz, oñaze gustijak. Baña zuk goi-aldetik Erregin antzera. Aurreratuten dozuz geure lei-larrijak.
Ortik asetzen dozu labalde legorra, Baita euri eskean daguan andana. Zeuganuntz dator egaz lugin oron lorra Eta odeyak datorz, busti da oyana.
Ortik ikusten dozu ixurri zakarra Seintxubak amakandik aldendu gurarik. Euren ganera baña bator zeure eskarra Eta lurran eztago ailako lorarik.
Gaba datorrenian mendijen ganera Zeure kanpak dalayez bijotz samindubak Txerrenak pozik duaz oben egitera Baña zainduten gabez zeure aingerubak.
Bakarrik mendi-goyan, Neskutz maitatijak Umetxu zerutarra dager eskubetan. Origaitik ameak eta sein txikijak Pozik sartuten dira baseleiz orretan.
Zenbat alatz dagixan soñak osaturik: Itxubak or dakuste eguzki-diztira: Garbijak or badagoz bakez zoraturik, Negarrez ogendijak auzpeztuten dira.
Zenbat oroigai datzan errukiz lotuta! Itxasontzi politak, jantzitxu zurijak. Txauno-bidazti legez onaño elduta, Txindirik eztaukonak, damotzuz lilijak.
Miren'en basatxauno mendijan jarrija. Gotillunak dakije orrako zidorra Tolesgientzat zara maitasun abija, Obendijentzat barriz babes-maitekorra.
# Bide Barrijak/Neguko gaba

Neguko gaba
Ara edur-zuriz, zuri, Oiz gorenak, eta ixotzak jorik geldi lats gurenak.
Ibarretan edur zurijak dagijez ixara barrijak.
Odeizko yantzijan dator negu latza: betiko gorubaz edurren matatza
eunduten diñardu ortzijan. Ameslari lerrak mendijan...
Orri-ikararik ez lertzun ta urkijetan, Garrak dirdir-begi suteko tresnetan.
Axe otzoi, ua basora, ipuin zarrak betorz sutera!
Pertza albuan, dantzan, Muru'ko sorgiña, egazka Anboto'ko andere ziztriña.
Lua betor umeen begira, amets-zitala, ua mendira!
Gorbeyan murruka axe eta edurra: Oi yakun samurra, suteko murmurra!
Artega su-motots bixijak, yantzan mamu gorriz yantzijak.
Ipiñi egurrik naiko sukaldian; sugarrak dirdira dagijan artian
eztago edurren bildurrik. Ez ixan otzen ardurarik...
Egun obiaren deya da neguba; itxaro barik ez makurtu buruba.
Gau-begitan dator eguna, zoritxar altzuan, zoruna.
Asaben sutian piztu urrezko garra, ta goguan, bixitz-arau dan indarra.
Aberrijan txadon donia, AREITZ-suba dagon sutia.
Or, negu latzezko gau-ordu luzeetan aintzezko itz-sakonak, idatzi zarretan,
daurkiz gogo ameslarijak. Asaben eredu garbijak...
Poztu, ta bijotzak ez euki urduri; gaste ule baltz gara, ez zar ule zuri.
Bijarkua itxi etorrijari, eta yantzan ta abesten ari.
Bixitza onetan ametsa da oro, zadorrik, arren, ez egixu nai idoro.
Larrosak tori arantzetan, alde ona billau gauzetan...
Ara edur zuriz, Oiz gorenak, eta ixotzak jorik geldi lats gurenak.
Itxarorik ez urrun jaurti, billau bixitza onen neurri.
Piztu su-gorrija soña berotzeko, ta zartzaro-leunak edurrez beteko
dauskubenerako buruba, ¡piztu, arren, maitasunsuba!
# Bide Barrijak/Mao gorrija

Mao gorrija
Maitasunaren ikurkorra zan zure leyoko maoa; ikusten neban goiz-iluntzetan poztuten yatan gogoa.
Igande goxe baten kantari ebai zendun ma-egiñez; eskeini zeuntson gaste bateri, ikusi neban samiñez.
—Ederra baida mao gorrijau— erantzun eutzun gastiak; betiko orduban alkartu ziran zuben bijotz maitaliak.
Eskeini zeuntson mao ederra... ene neskatil polita! ta bazenkian ernia zala neure negarrez bustita.
# Bide Barrijak/Mosuba

Mosuba
Abesti leunak loratzen ziran
espan ganeko gentzean.
Bijotz samurra bildu zeustazun
maitasunezko leyean.   Orain ixilik abesa dago,
eta zerurantz begira
dizdir begijan malkuak dagi,
maitasun baten diztira.   —Abes bigunen erregin ori!,
alai abestu egixu.
Orain maitale garialako,
samiñez negar dagixu?—.   Espan kutunak neureganatuz
mosuba damost amesti.
—Ta mosu onek,—samurki diraust—
ez dabes anei abesti?—.
# Bide Barrijak/Txakurtxuba

Txakurtxuba
Goxeko galdatara txakurrak etzunik. Arri ganian datzaz begijak itxirik.
Nasai-nasai dedate bero lixunkoya. Izpi garbijak dargi euren gorputz loya.
Noxean bein gorantza jaso dauz burubak. Eulijak atzemon nai; txakurren alperrak!
Kanpora durten pozik neure txakurtxubak. Jolas-egin gura dau toto txikertxubak.
Txakur zekenakana eltzen da saltuka, ayek baña artzen dabe amorruz orruka.
Tente ate aurrian Oriño txikijak, gora jaso daruaz begitxu argijak.
Zerubari adika ume bat bezela, ikuspena dirudi betesten dabela.
Eta txakur politak oso ameslari, ausi egiten dautso zeruko oztiñari.